一行人分批入座，開頭以為係大排檔形式應該唔會太多野食，估唔到我既諗法係錯既！先論羊架。呢個價錢可以食到羊架，物超所值啦！羊架雖然唔係最頂級，但可以自整穀香草羊架，控制幾成熟，又幾好玩。由於可以自己控制，所以即使唔係頂級羊架，都可以爆得好好食。加上店鋪有提供串燒必備既調味料孜然粉，成個羊架既味道即時再升呢，變得更有層次！食串燒點可以冇燒菠蘿？當晚拎左大量菠蘿黎燒，原個菠蘿就咁切開一舊舊，燒完再擺入口，回味無窮！